《送闻兄持钵》
宋代·释道生

闻声悟道乌投笼，只麽无闻道未充。
和剑拂开悭悋穴，全身辊入是非丛。
脚头脚尾无虚弁，山北山南有路通。
一笑归来能事毕，真金百炼见全功。

作者简介：释道生，号曹源，住饶州妙果寺。为南岳下十八世，密庵咸杰禅师法嗣。有《曹源道生禅师语录》一卷，收入《续藏经》。今录诗三十二首。